Πληρωμή ανά προβολή (WWE)

Τα Pay Per View (PPV) (στα ελληνικά σημαίνει: πληρωμή ανά προβολή) είναι μία από τις μεγαλύτερες πηγές κερδών για την εταιρεία πάλης του WWE. Αυτά τα σόου γίνονται σχεδόν κάθε μήνα και διαρκούν τρεις ώρες (συνήθως μερικά λεπτά λιγότερο), εκτός από την WrestleMania που διαρκεί τέσσερις. Το όνομα τους φανερώνει ότι για να τα δει κάποιος πρέπει να πληρώσει επιπλέον στην υπηρεσία που τα παρέχει. Το WWE έχει τέσσερα ιστορικά PPV, γνωστά και ως Big Four (Μεγάλα Τέσσερα). Αυτά τα PPV είναι: Η WrestleMania, το Royal Rumble, το SummerSlam και τέλος, το Survivor Series. Στην Ελλάδα τα Pay Per View του WWE, μπορούν να προβληθούν μόνο από την ιστοσελίδα της εταιρείας, αν πληρωθεί μέσω πιστωτικής κάρτας ή τραπεζικού λογαριασμού, το πληρωτέο ποσό.

 Το WWE καθιέρωσε τον θεσμό των PPV λόγω των μεγάλων εσόδων που είχαν οι πρώτες τρεις WrestleMania, το μεγαλύτερο από όλα τα PPV ξεκίνησε τον Μάρτιο του 1985. Το δεύτερο πιο ιστορικό είναι το Survivor Series, το οποίο ξεκίνησε τον Νοέμβριο του 1987. Δεύτερο σε δημοτικότητα PPV πάντως, είναι το Royal Rumble, και έγινε πρώτη φορά τον Ιανουάριο του 1988. Την ίδια χρονιά έκανε ντεμπούτο και το τέταρτο ιστορικότερο, το SummerSlam, που πήρε την ονομασία του γιατί γίνεται κάθε Αύγουστο. Τα τέσσερα αυτά, κάθε εποχή το καθένα, ήταν τα μοναδικά ppv, μέχρι το 1993, που το WWE, έφτιαξε το King of the Ring τον Ιούνιο. Αυτό, μαζί με τα τέσσερα ιστορικότερα που αναφέρονται παραπάνω, έχουν και τον χαρακτηρισμό 'Five Classics'. Από το 1995, προσπάθησε να εισάγει το In Your House, τους μήνες που δεν υπήρχε κάποιο από τα πέντε PPV, βάζοντας δίπλα στο In Your House και άλλες ονομασίες για να ξεχωρίζουν, όπως το Badd Blood και το No Way Out. Από τα μέσα της δεκαετίας του 1990, ως το 2003, το WWE είχε ένα pay-per-view κάθε μήνα. Το 2004 πρόσθεσε και 13ο, το 2005 αυξήθηκε ο αριθμός σε 15 και το 2006 σε 16, για να αρχίσει αμέσως μετά η σταδιακή μείωση. Το 2007 έγιναν 15 και το 2008- 14, το 2010 μειώθηκαν σε 13, για να γίνει πάλι ο αριθμός των ppv, 12, το 2012. Το 2003 το WWE προσπάθησε να καθιερώσει διαφορετικά PPV για το Raw και άλλα για το SmackDown, ενώ μόνο τα τέσσερα μεγάλα Pay Per View θα ήταν και για τα δύο ρόστερ. Ονομασίες που χρησιμοποιήθηκαν ως ppv του Raw ήταν οι: Amageddon (2003), Bad Blood (2003–2004: διεξήχθη και το 1997 ως ξεχωριστό), Unforgiven (2003–2008: υπήρχε από το 1998 ως ξεχωριστό ppv), Cyber Sunday/Taboo Tuesday (2004-2008). New Year's Revolution (2005–2007), Για το SmackDown υπήρξαν τα: No Mercy (2003–2008: υπήρχε από το 1998). Amageddon (2004–2006), Judment Day (2004–2006: υπήρχε από το 1998), The Great American Bash (2004–2006: μετέπειτα ονομάστηκε The Bash και συνεχίστηκε ως το 2009), No Way Out (2005–2007), Το μοναδικό Pay Per View που διεξήχθη το 2006 για το ρόστερ του ECW, ήταν το December to Dismember.Άλλα Pay Per Views που διεξήχθησαν: The Wrestling Classic (1985), This Tuesday In Texas (1991), King Of The Ring (1993-2002), In Your House (1995-1999), Over The Edge (1998-1999), Fully Loaded και αργότερα Invasion (1998-2001), One Night Stand (2005-2008), New Year's Revolution (2005-2007), Backlash (1999-2009), Breaking Point (2009), Capitol Punishment (2011), Vengeance (2001-2007, 2011). Τέσσερα PPV έγιναν σε έδαφος μακριά από τις Η.Π.Α.: Το SummerSlam του 1992, στο Στάδιο Γουέμπλεϊ του Λονδίνου της Αγγλίας, το One Night Only το 1997 στο Ηνωμένο Βασίλειο, το Capital Carnage το 1998, ξανά στο Ηνωμένο Βασίλειο, το No Mercy του 1999 και αυτό στο Ηνωμένο Βασίλειο. Επίσης, από το 1999-2002, το ονομαζόμενο Rebelion διεξαγόταν αποκλειστικά στην Μεγάλη Βρετανία, όπως και το Insurrection από το 2000 ως 2003.